Willy Jansson

Willy Jansson (1927–2019) var en norsk politiker (Ap), konditor og organisasjonsmann fra Sandefjord. Han var stortingsrepresentant fra Vestfold i de to periodene fra 1965 til 1973. I den første perioden rykket han opp fra vararepresentant til fast møtende representant 11. mai 1968 etter Johan Andersens død.

Han var sønn av en hvalfanger, og tok fagbrev som konditor i 1951. Han arbeidet som konditor i hjembyen Sandefjord 1951-1961, etter at han i ungdommen hadde arbeidet som reisesekretær for Metodistkirken i Nord-Norge 1946-1948. Fra 1961 til 1967 arbeidet han som fylkessekretær i Vestfold Arbeiderparti. Etter stortingstida var han sekretær i AOF 1973-1977, organisasjonssjef i Norsk Folkeferie 1978-1983 og leder av Norsk Folkeferie 1983-1998.

Han satt i kommunestyret i Sandefjord i fem perioder 1955–1971, tre av periodene i formannskapet. Jansson var formann i Sandefjord boligbyggelag 1962-1968 og medlem av Hytteutvalget 1979–81.

Referanser

Eksterne lenker 
 

Stortingsrepresentanter fra Ap
Stortingsrepresentanter 1965–1969
Stortingsrepresentanter 1969–1973
Stortingsrepresentanter for Vestfold
Personer fra Sandefjord kommune